CELEX: 62008TN0487
Language: sk
Date: 2008-11-17 00:00:00
Title: Vec T-487/08: Žaloba podaná 17. novembra 2008 – Kureha/ÚHVT – Sanofi-Aventis (KREMEZIN)

24.1.2009   
            
            
               SK
            
            
               Úradný vestník Európskej únie
            
            
               C 19/32
            
         Žaloba podaná 17. novembra 2008 – Kureha/ÚHVT – Sanofi-Aventis (KREMEZIN)
   (Vec T-487/08)
   (2009/C 19/60)
   Jazyk žaloby: angličtina
   Účastníci konania
   
      Žalobkyňa: Kureha Corp. (Tokyo, Japonsko) (v zastúpení: W. von der Osten-Sacken a O. Sude, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sanofi-Aventis SA (Gentilly, Francúzsko)
   Návrhy žalobkyne
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 15. septembra 2008 vo veci R 1631/2007-4 a
            
         
               —
            
            
               zaviazať ďalšieho účastníka konania pred odvolacím senátom na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „KREMEZIN“ pre výrobky triedy 5 – prihláška č. 2 906 501.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: medzinárodná slovná ochranná známka „KRENOSIN“ č. 529 937 pre výrobky triedy 5.
   
      Rozhodnutie námietkového oddelenia: vyhovenie námietke v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie pravidla 19 a pravidla 20 ods. 1 nariadenia Komisie č. 2868/95 (1), ako aj zneužitie právomoci, keďže odvolací senát nesprávne usúdil, že ďalší účastník konania pred odvolacím senátom dostatočne preukázal existenciu a platnosť skoršej ochrannej známky; Porušenie článku 81 ods. 1 v spojení s článkom 43 ods. 2 a 3 nariadenia Rady č. 40/94, keďže odvolací senát nesprávne rozhodol, že existuje pravdepodobnosť zámeny dotknutých ochranných známok.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).